Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 91/14/8807	Michalovce, 5.8.2015
EEČ : 2-66-308-2015

U Z N E S E N I E

Trestná vec:	obvinený XXXXX a spol.  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 25.4.2014, spisová značka 1 Pv 91/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
   za prečin pytliactva formou spolupáchateľstva podľa § 20,  § 310 ods. 1 Tr. zákona, ktorý mal byť spáchaný tým, že po predchádzajúcej vzájomnej dohode dňa 29. 01. 2014 v čase okolo 16.15 h na vodnej nádrží Zemplínskej šíravy, na rekreačnom stredisku Slnečný lúč v lovnom revíri č. 4-4030 zasiahli do výkonu rybárskeho práva tým spôsobom, že obvinený XXXXX svojím rybárskym prútom  zn. Carbo 2000 s navijákom zn. ATQ 760 s návnadou rybky - filety ulovil 1 ks Zubáča veľkoústeho (lat. Stizostedion lucioperca) o dĺžke 45 cm a celkovej hmotnosti 1 kg, ktorú bezprostredne po ulovení podal obvinenému XXXXX, aby ju ukryl do jeho osobného motorového vozidla zn. KIA Sportage, evidenčného čísla XXXXX, ktorý túto rybu následne od XXXXX zobral a dal ju do batožinového priestoru osobného motorového vozidla, a to aj napriek tomu, že sa jedná o revír s režimom bez privlastnenia si úlovku v zmysle zákona č. 139/2002 Z. z. o rybárstve v znení  neskorších  predpisov  v  náväznosti  na  vyhlášku  č.  185/2006  Z.  z. v znení neskorších prepisov, čím takto  pre Slovenský rybársky zväz  XXXXX, ul. A. Kmeťa č. 20, 010 55 XXXXX spôsobili celkovú škodu vo výške 24 €.

Uznesením prokurátora Okresnej prokuratúry XXXXX zo dňa 25.4.2014, spisová značka 1 Pv 91/14/8807, bola určená všetkým obvineným skúšobná doba v trvaní 12 mesiacov.
Odôvodnenie:
            Uznesením prokurátora Okresnej prokuratúry XXXXX, sp. zn. 1Pv 91/14 z 25. 04. 2014, bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin pytliactva formou spolupáchateľstva podľa § 20,  § 310 ods. 1 Tr. zákona  proti obvineným XXXXX a XXXXX, ktorý mal byť spáchaný tým, že po predchádzajúcej vzájomnej dohode dňa 29. 01. 2014 v čase okolo 16.15 h na vodnej nádrží Zemplínskej šíravy, na rekreačnom stredisku Slnečný lúč v lovnom revíri č. 4-4030 zasiahli do výkonu rybárskeho práva tým spôsobom, že obvinený XXXXX svojím rybárskym prútom  zn. Carbo 2000 s navijákom zn. ATQ 760 s návnadou rybky - filety ulovil 1 ks Zubáča veľkoústeho (lat. Stizostedion lucioperca) o dĺžke 45 cm a celkovej hmotnosti 1 kg, ktorú bezprostredne po ulovení podal obvinenému XXXXX, aby ju ukryl do jeho osobného motorového vozidla zn. KIA Sportage, evidenčného čísla XXXXX, ktorý túto rybu následne od XXXXX zobral a dal ju do batožinového priestoru osobného motorového vozidla, a to aj napriek tomu, že sa jedná o revír s režimom bez privlastnenia si úlovku v zmysle zákona č. 139/2002 Z. z. o rybárstve v znení  neskorších  predpisov  v  náväznosti  na  vyhlášku  č.  185/2006  Z.  z. v znení neskorších prepisov, čím takto  pre Slovenský rybársky zväz  XXXXX, ul. A. Kmeťa č. 20, 010 55 XXXXX spôsobili celkovú škodu vo výške 24 €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov u každého z nich. Toto rozhodnutie sa stalo právoplatným dňom 03. 05. 2014 u obvineného XXXXX a dňom 27. 05. 2014 u obvineného XXXXX. 

	Skúšobná doba pre podmienečné zastavenie trestného stíhania uplynula dňom 03. 05. 2015 u obvineného XXXXX a dňom 27. 05. 2015 u obvineného XXXXX.

	Po uplynutí skúšobnej doby bol vyžiadaný odpis z registra trestov a správy o povesti obvinených.

	Bolo zistené, že obidvaja obvinení v priebehu skúšobnej doby viedli riadny život,  nedopustili sa žiadneho trestného činu,  ani priestupku, a teda vyhoveli podmienkam  uvedeným v ustanovení § 217 ods. 1 Trestného poriadku. 

	Preto bolo rozhodnuté, že obvinení XXXXX a XXXXX sa v skúšobnej dobe podmienečného zastavenia trestného stíhania osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor